คือตั้ง2-3ปีที่แล้วจนถึงตอนนี้ เรามีอาการเบื่อโลก เชื่องช้า มองแต่แง่ลบคิดฆ่าตัวตายและเคยทำร้ายร่างกายตัวเองมาแล้วค่ะ แต่ทางครอบครัวไม่รู้เลยนะคะ เราเก็บเป็นความลับเพราะกลัวว่าจะโดนด่าว่าเรียกร้องความสนใจ ไม่ทราบว่า ใช่อาการของโรคซึมเศร้าหรือเปล่าคะ ถ้าใช่ควรทำยังไงคะ
สวัสดีคะ อาการของคนไข้ที่มีปัญหาเรื่องโรคซึมเศร้ามีอาการเศร้า หรือ อารมณ์ที่มีอาการซึมเศร้าเสียความสนใจในสิ่งที่เคยทำไม่มีความสุขในกิจวัตรประจำวันที่เคยทำความอยากอาหารเปลี่ยนไป อาจจะกินมากขึ้นหรือกินน้อยลง ทำให้มีปัญหาน้ำหนักขึ้นหรือ น้ำหนักลดได้มีปัญหาเรื่องการนอน คือ อาจจะนอนมากไปหรือนอนไม่หลับไม่มีแรงจูงใจในการทำกิจกรรมใหม่ๆอาจจะมีปัญหาเรื่องพฤติกรรม ที่อาจจะทำอะไรเชื่องช้า หรือพูดช้าๆรู้สึกว่าตัวเองไร้ค่า และรู้สึกผิดไม่สามารถบังคับตัวเอง ไม่มีสมาธิไม่สามารถตัดสินใจอะไรค่ะมีความคิดเรื่องการฆ่าตัวตายดังนั้นในกรณีของอาจจะมีโอกาสที่จะมีภาวะซึมเศร้าได้ค่ะแต่อย่างไรก็ตามอาจจะต้องมองหาสาเหตุทางกาย อื่นๆ ด้วยค่ะ ที่อาจจะมีผลต่อความผิดปรกติค่ะ เช่น ภาวะไทรอยด์ต่ำ หรือ ภาวะความผิดปรกติของเกลือแร่ซึ่งอาจจะส่งผลให้ภาวะทางอารมณ์ที่เปลี่ยนแปลงไปได้ค่ะแนะนำพบแพทย์ เพื่อตรวจก่อนว่าไม่มีภาวะไทรอยด์ต่ำ และแนะนำพบจิตแพทย์ค่ะ